[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000005", "text": "Signmark, kies vera nomo estas Marko Vuoriheimo [en], estas surdulo [eo] el Finnlando [eo], sed malgrau\u0306 tio li ja scias kanti socikonscian hiphop-muzikon [eo]. C\u0302u strange? Ne, c\u0302ar li sentas la fortan bason de la kantoj kaj povas sekvi la ritmon."}, {"text_idx": "#000006", "text": "Signmark volis kanti hiphopon kaj repon*, ne nur pro g\u0302ia ritmo, sed c\u0302efe pro la ebleco paroli pri gravaj temoj per tiu muziko, c\u0302ar hiphopo estas muzika g\u0302enro kun longa historio de socia kritiko."}, {"text_idx": "#000007", "text": "[*La vorto repo (angle \u2018rap\u2019) rilatas al la tipo de ritma parolkantado de hiphopa muziko, au\u0306 sinonime kun hiphopo, al la speco de muziko mem]."}, {"text_idx": "#000008", "text": "Kiam Signmark rimarkis ke en diversaj partoj en la mondo (Usono, Sudafriko, ...) homoj postulis egalecon inter blankuloj kaj nigruloj, li tuj volis ankau\u0306 postuli egalecon por la surduloj per siaj kantoj. Tiucele li ankau\u0306 profesie disvolvis en kunlaboro kun au\u0306danta partnero programon enfokusig\u0302ante je edukado, televidprogramoj kaj muzikeldonejoj por konstrui ponton inter au\u0306dantoj kaj surduloj kaj kontrau\u0306batali antau\u0306jug\u0302ojn [eo]."}, {"text_idx": "#000009", "text": "Kiel Signmark komunikas kun siaj spektantoj? Li uzas signolingvon [eo] kune kun parolata angla fare de signolingva interpretisto."}, {"text_idx": "#000010", "text": "Unesko [eo] raportis pri Signmark, kiam li partoprenis en la 8-a Junulara Forumo de Unesko [en]. La fakto ke li povis kanti dum la 8-a Junulara Forumo de Unesko, estas simbolo de espero por gejunuloj el malplimultaj grupoj."}, {"text_idx": "#000011", "text": "Signmark koncertis ankau\u0306 dum la g\u0302enerala asembleo de Unuig\u0302intaj Nacioj [eo] en Novjorko kaj c\u0302e la Konsilio pri Homaj Rajtoj c\u0302e Unuig\u0302intaj Nacioj [eo] en G\u0302enevo por atentigi pri la rajtoj de handikapuloj. Entute li g\u0302is nun vojag\u0302is al pli ol 30 landoj. En 2009 li gajnis la premion \u201cOutstanding Young Person of the World\u201d (Elstara Mondjunulo). Singmark estas la unua surda repisto subskribinta diskokontrakton kun Warner Music."}, {"text_idx": "#000012", "text": "Signmark estis unu el la artistoj kiuj partoprenis la duonfinalon por reprezenti Finnlandon en 2009 dum la eu\u0306ropa kantofestivalo \u201cEurosong\u201d [eo]."}, {"text_idx": "#000013", "text": "La vivaj spektakloj de Signmark c\u0302iam estas dulingvaj: la kantoj estas prezentataj pere de internacia signolingvo aldone al parolata angla fare de interpretisto."}, {"text_idx": "#000015", "text": "Jen video de Signmark en YouTube en kiu je la fino starig\u0302as jena demando al la publiko:"}, {"text_idx": "#000016", "text": "\u201cSe vi konus gestlingvon c\u0302i tie, tiam mi ne bezonus interpretiston, c\u0302u? Do, c\u0302u mi estas handikapita au\u0306 c\u0302u mi nur apartenas al lingva minoritato?\u201d"}, {"text_idx": "#000017", "text": "Li havas konton c\u0302e Facebook [en] kaj oficialan retejon [en]."}, {"text_idx": "#000025", "text": "C\u0302u eblas revivigi \u201ctatarismon\u201d malgrau\u0306 la identeca politiko de Rusio?"}, {"text_idx": "#000027", "text": "Aboni komentojn de c\u0302i tiu artikolo per retpos\u0302to"}, {"text_idx": "#000028", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]